EkBass/fiwiki-20250220-pages-articles huggingface dataset:
Rajesh Khanna

Rajesh Khanna (oik. Jatin Khanna; 29. joulukuuta 1942 Amritsar – 18. heinäkuuta 2012 Mumbai) oli intialainen näyttelijä ja poliitikko. Hän istui maansa parlamentin jäsenenä vuosina 1991–1996. Hän kuului Intian kongressipuolueeseen. Khanna teki elokuvadebyyttinsä vuonna 1966, mutta nousi laajempaan suosioon vasta Aradhanan (1969) myötä. Hän esiintyi useissa menestyselokuvissa varsinkin 1970-luvun alussa, mutta on jatkanut uraansa myöhemminkin. Hän voitti vuonna 2005 Filmfare-palkinnon elämäntyöstään. Hän esiintyi uransa aikana yli 180 elokuvassa. Khanna oli vuosina 1973–1984 naimisissa näyttelijäkollegansa Dimple Kapadian kanssa. Heillä on kaksi lasta, entiset näyttelijät Twinkle Khanna ja Rinke Khanna. == Valikoitu filmografia == * Aradhana (1969) * Do Raaste (1969) * Sachaa Jhutha (1970) * Safar (1970) * Kati Patang (1971) * Anand (1971) * Haathi Mere Saathi (1971) * Dushmun (1972) * Amar Prem (1972) * Apna Desh (1972) * Daag (1973) * Prem Nagar (1974) * Thodisi Bewafaii (1980) * Disco Dancer (1982) * Avtaar (1983) * Souten (1983) * Vijay (1988) == Lähteet == == Aiheesta muualla == * * Luokka:Intialaiset näyttelijät Luokka:Intian kongressipuolueen poliitikot Luokka:Lok Sabhan jäsenet Luokka:Vuonna 1942 syntyneet Luokka:Vuonna 2012 kuolleet
Piacenzan maakunta

Piacenzan maakunta () on maakunta Emilia-Romagnan alueella Italian pohjoisosissa, Pojoen eteläpuolella. Piacenzan maakunnan pinta-ala on 2 586 km2 ja asukasluku vajaat 300 000\. Maakunta muodostuu 48 kunnasta, ja sen pääkaupunki on Piacenza. Piacenzan maakunnan suurimmat kaupungit ovat (31.12.2015): * Piacenza – 102 191 asukasta * Fiorenzuola d’Arda – 15 297 asukasta * Castel San Giovanni – 13 726 asukasta * Rottofreno – 12 127 asukasta * Podenzano – 9 167 asukasta. == Lähteet == == Aiheesta muualla == * Virallinen sivusto *
Meera Jasmine

Jasmine Mary Joseph eli Meera Jasmine (, s. 15. helmikuuta 1984) on intialainen näyttelijä. Hän syntyi malajalaminkielisessä Keralassa ja löysi alansa itsenäisesti; hän ei tule näyttelijäperheestä. Jasmine ei ole rajoittanut uraansa malajalamelokuviin, vaan on esiintynyt myös tamiliksi, teluguksi ja kannadaksi. Jasmine voitti vuonna 2003 parhaan naispääosanäyttelijän Kansallisen elokuvapalkinnon roolistaan elokuvassa Paadam Onnu: Oru Vilapam. Lisäksi hän on voittanut muun muassa Filmfare Awards South -palkintoja. == Yksityiselämä == Vuonna 2006 syntyi kohu, kun kristitty Jasmine vieraili hindutemppelissä, johon vain hindut saavat mennä. Hän pyysi anteeksi ja maksoi temppelille 10 000 Intian rupiaa. == Filmografia == Vuosi Elokuva Rooli Kieli Muuta 2001 Soothradharan Shivani Malajalam 2002 Run Priya Tamil Bala Aarthi Tamil 2003 Kasthoorimann Priyamvada Malajalam Filmfare Awards South -palkinto parhaasta naispääosasta (malajalam) Pudhiya Geethai Sushi Tamil Gramaphone Jennifer Malajalam Swapnakkoodu Kamala Malajalam Anjaneya Divya Tamil Paadam Onnu: Oru Vilapam Shahina Malajalam Joot Meera Tamil Chakram Indrani Malajalam 2004 Ammayi Bagundi Janani, Satya Telugu Aayutha Ezhuthu Sasi Tamil Maurya Alamelu Kannada Gudumba Shankar Gowri Telugu Perumazhakkalam Raziya Malajalam 2005 Achuvinte Amma Ashwathy Malajalam Filmfare Awards South -palkinto parhaasta naispääosasta (malajalam) Bhadra Anu Telugu Kasthuri Maan Uma Tamil Sandakozhi Hema Tamil 2006 Mercury Pookkal Anbu Chelvi Tamil Rasathanthram Kanmani Malajalam Raraju Jyothi Telugu 2007 Arasu Aishu Kannada Maharadhi Kalyani Telugu Thirumagan Ayyakka Tamil Vinodayathra Anupama Malajalam Parattai Engira Azhagu Sundaram Shweta Tamil Yamagola Malli Modalayindi Aishwarya Telugu Ore Kadal Deepti Malajalam Filmfare Awards South -palkinto parhaasta naispääosasta (malajalam) 2008 Calcutta News Krishnapriya Malajalam Innathe Chintha Vishayam Kamala Malajalam Nepali Priya Tamil Minnaminnikoottam Charulatha Malajalam Rathri Mazha Meera Malajalam Gorintaku Lakshmi Telugu Maa Ayana Chanti Pilladu Rajeswari Telugu 2009 Mariyadhai Chandra Tamil Bangaru Babu Meera Telugu A Aa E Ee Kalyani Chandram Telugu Devaru Kotta Thangi Lakshmi Kannada 2010 Aakasa Ramanna Tara Telugu Sivappu Mazhai Samyuktha Tamil Ijjodu Cheeni Kannada Pen Singam Meghala Tamil Hoo Jasmine Kannada Paattinte Palazhy Veena Malajalam Four Friends Gowri Malajalam 2011 Ilaignan Meera Tamil Mohabbat Sajna Malajalam Mambattiyan Kannaathal Tamil 2012 Aathi Narayana Tamil Moksha Telugu Lisammayude Veedu Lisamma Malajalam == Lähteet == == Aiheesta muualla == * Luokka:Intialaiset näyttelijät Luokka:Vuonna 1984 syntyneet Luokka:Elävät henkilöt
Swatch

Swatch on sveitsiläisen Swatch Groupin rannekellomerkki. Sen ensimmäinen kellomallisto, johon kuului kaksitoista mallia, tuli Sveitsin markkinoille 1. maaliskuuta 1983. Malliston kellot olivat edullisia (50 CHF), ja ne koostuivat vain 51 osasta (tavallisesti 91). == Nimi == Swatch-nimi oletetaan usein olevan yhdistetty sanoista Swiss watch (sveitsiläinen kello), mutta se tulee sanoista Second watch. == Lähteet== Luokka:Swatch Group Luokka:Kellomerkit
Ondrej Voda

Ondrej Voda (s. 10. tammikuuta 1980) on slovakialainen skeetampuja. Voda on saavuttanut kultaa poikien sarjan Skeetissä Nikosian Euroopan- mestaruuskilpailuissa 1998 tuloksella 145. Seuraavan vuoden Tampereen MM- kilpailuissa hän sai hopeaa tuloksella 118 ja sijoittui lisäksi Poussanin EM- kilpailuissa neljänneksi. == Lähteet == * Ondrej Voda ISSF Newsin tietokannassa Luokka:Slovakialaiset ampujat Luokka:Vuonna 1980 syntyneet Luokka:Elävät henkilöt
Patcharee Sangmuang

Patcharee Sangmuang (s. 20. maaliskuuta 1978 Nakhon Ratchasima) on thaimaalainen lentopalloilija. Hän kuuluu Thaimaan naisten maajoukkueeseen, jossa hän teki debyyttinsä Aasian kisoissa 1998. Sangmuangin lempinimi on "Lelu". Siangmen on pelannut urallaan kolmessa seurassa kolmessa eri maassa. Vuonna 2004 hän edusti Fujian Xiamenia Kiinassa. Tämän jälkeen hän siirtyi Venäjälle Aurum Clubiin. Nykyisin Sangmuang pelaa Vietnamissa. Luokka:Thaimaalaiset lentopalloilijat Luokka:Vuonna 1978 syntyneet Luokka:Elävät henkilöt
Viktor Burajev

Viktor Mihailovitš Burajev (, s. 23. elokuuta 1982) on venäläinen kävelijä. Burajev saavutti pronssia 10 000 metriltä Santiago de Chilen juniorien MM- kisoista 2000 ajalla 40.56,57. Seuraavana vuonna hän käveli niin ikään pronssille Edmontonin MM-kisojen 20 kilometrillä. Münchenin EM-kilpailuissa 2002 hän käveli ajalla 1.20.36 neljänneksi. Ateenan olympialaisissa 2004 hän sijoittui kahdenneksikymmenneksineljänneksi ja sijoittui samana vuonna kävelyn maailmancupissa Naumburgissa seitsemänneksi ajalla 1.20.14. Vuonna 2006 hän käveli Göteborgin EM-kisoissa neljänneksi ja La Coruñan maailmancupissa seitsemänneksi. Tšeboksaryn maailmancupissa 2008 hän oli kahdeskymmenesneljäs ajalla 1.22.29. Syyskuussa 2008 Venäjän yleisurheiluliitto langetti Burajeville kahden vuoden kilpailukiellon EPOn käytöstä. ==Ennätykset== *10 000 metrin kävely: 38.46,4 (2000) *10 kilometrin kävely: 38.58 (2003) *20 000 metrin kävely: 1.21.29,2 (2001) *20 kilometrin kävely: 1.18.06 (2001) == Lähteet == Luokka:Venäläiset kävelijät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Densberg

Densberg on kylä ja kaupunginosa Jesbergin kaupungissa, Schwalm-Ederin piirikunnassa, Hessenin osavaltiossa, Saksassa. Siellä on noin 469 asukasta. == Aiheesta muualla == * Densberg Luokka:Saksan kylät Luokka:Schwalm-Eder- Kreis
Alkathoos

Alkathoos () oli kreikkalaisessa mytologiassa Pelopsin ja Hippodameian poika ja Atreuksen ja Thyesteen veli. Hän oli naimisissa ensin Pyrgon ja myöhemmin Megaran kuninkaan Megareuksen tyttären Euaikhmen kanssa.Pausanias: Periegesis tes Hellados ('Kreikan kuvaus') 1.43.4 (engl. käännös) Jäljemmän hän sai palkkioksi Megareukselta tapettuaan Kithaironian leijonan, joka oli surmannut kuninkaan nuoremman pojan vanhemman saatua surmansa Theseuksen kädestä.Pausanias: Periegesis tes Hellados ('Kreikan kuvaus') 1.41.3–4 (engl. käännös) Alkathooksella oli ainakin kaksi poikaa, IskhepolisPausanias: Periegesis tes Hellados ('Kreikan kuvaus') 1.43.2 (engl. käännös) ja KallipolisPausanias: Periegesis tes Hellados ('Kreikan kuvaus') 1.42.6 (engl. käännös), ja kaksi tytärtä, PeriboiaPausanias: Periegesis tes Hellados ('Kreikan kuvaus') 1.42.4 (engl. käännös) ja Ifinoe. Alkathooksesta tuli aikanaan Megareuksen seuraaja kuninkaana. Kiitokseksi menestyksestään hän rakensi temppelin Artemiille ja Apollonille.Pausanias: Periegesis tes Hellados ('Kreikan kuvaus') 1.41.5–6 (engl. käännös) Alkathoos myös rakennutti uudelleen Megaran muurin, jossa työssä Apollonin kerrottiin häntä auttaneen. Jumalan kerrottiin laskeneen lyyransa muurikiven päälle, ja vieläkin, jos muuria heitti pikkukivellä, siitä lähti samanlainen ääni kuin lyyrasta.Pausanias: Periegesis tes Hellados ('Kreikan kuvaus') 1.42.2 (engl. käännös) Megaralaisilla kerrottiin olleen myös valtakunnassaan toinen linnake, joka oli nimetty Alkathooksen mukaan.Pausanias: Periegesis tes Hellados ('Kreikan kuvaus') 1.42.1 (engl. käännös) Alkathoos lähetti poikansa Iskhepoliin auttamaan Meleagrosta Kalydonin metsästyksessä. Tämä sai siellä surmansa, ja asiasta ensimmäisenä kuullut nuorempi veli Kallipolis kiirehti kertomaan isälleen suruviestiä. Saavuttuaan paikalle Alkathoos oli juuri valmistelemassa uhria Apollonille, ja pitäen hetkeä sopimattomana hän heitti polttopuut alas alttarilta. Suuttuneena jumalanpilkasta Alkathoos tappoi poikansa yhdellä haloista ennen kuin tämä ehti kertoa veljensä kohtalosta. Tästä teosta hänet puhdisti Manto, Polyidoksen tytär. == Muita saman nimisiä hahmoja == * Alkathoos, Porthaonin ja Euryten poika, jonka Tydeus surmasiApollodoros: Bibliotheke ('Kirjasto') 1.7.10 (engl. käännös)Apollodoros: Bibliotheke ('Kirjasto') 1.8.5 (engl. käännös)Diodoros Sisilialainen: Historian kirjasto 4.65.2 (engl. käännös) * Alkathoos oli Aisyeteen poika ja Hippodameian puoliso. Troijan sodassa Alkathoos toimi yhtenä Troijan johtajista,Homeros: Ilias 12.88–107 (engl. käännös) ja hänet tunnettiin yhtänä troijalaisten urheimmista miehistä. Alkathooksen surmasi Idomeneus Poseidonin avustuksella, joka sokaisi ja halvaannutti hänen raajansa niin, ettei hän voinut paeta.Homeros: Ilias 13.424–444 (engl. käännös) * Alkathoos oli troijalainen soturi, jonka Akhilleus surmasi.Quintus Smyrnaeus: Troijan tuho iii.162–190 (engl. käännös) * Alkathoos oli yksi Theban puolustajista, jonka Amfiaraos surmasi.Statius, Thebaid vii.688–722 (engl. käännös) == Lähteet == Luokka:Kreikkalainen mytologia
Pastoraalisinfonia (elokuva)

Pastoraalisinfonia (La symphonie pastorale) on ranskalainen draamaelokuva vuodelta 1946. Se pohjautuu André Giden kirjaan La Symphonie Pastorale. Mustavalkoisen Pastoraalisinfonian ohjasi Jean Delannoy, joka sai työstään Kultaisen palmun Cannesin elokuvajuhlilla. Pääosan esittäjä Michèle Morgan palkittiin parhaana naisnäyttelijänä. Pastoraalisinfoniaan sävelsi musiikin myös konserttimusiikistaan tunnettu Georges Auric. '' == Juoni == Vuoristokylän pappispariskunta ottaa hoidettavakseen orvoksi jääneen sokean pikkutytön Gertruden tämän isoäidin kuoltua. Ottotyttären varttuessa pappismies rakastuu suojattiinsa, mutta niin tekee myös papin adoptoima poika, ja kolmiodraama on valmis. Gertrude saa näkönsä takaisin, muttei pysty tunnistamaan läheisiään kuin äänestä ja erehtyy luulemaan poikaa isäksi. == Näyttelijät == Lähde: Viitattu 6.6.2021. == Lähteet == Luokka:Vuoden 1946 ranskalaiset elokuvat Luokka:Ranskalaiset draamaelokuvat Luokka:Ranskalaiset mustavalkoelokuvat Luokka:Kultainen palmu -palkitut elokuvat
Pierre Blanchar

Gustave Pierre Blanchar (30. kesäkuuta 1892 – 21. marraskuuta 1963) oli ranskalainen näyttelijä. Hän esiintyi muun muassa pastori Jean Martensin roolissa Delannoyn mustavalkoelokuvassa Pastoraalisinfonia (1946). Näyttelijä Dominique Blanchar on Pierre Blancharin tytär. == Aiheesta muualla == * * Pierre Blanchard saa joka päivä kirjeitä suomalaisilta ihailijoiltaan, Kuva, 05.07.1939, nro 14, s. 26, Kansalliskirjaston digitaaliset aineistot Luokka:Ranskalaiset näyttelijät Luokka:Vuonna 1892 syntyneet Luokka:Vuonna 1963 kuolleet
Howard Webb

Howard Melton Webb MBE (s. 14. heinäkuuta 1971 Rotherham, Yorkshire) on englantilainen jalkapalloerotuomari. Tuomariurallaan hän tuomitsi pääosin Englannin Valioliigassa, mutta myös Mestarien liigassa sekä maaotteluissa. == Tuomariura == Howard Webb aloitti tuomarina Rotherhamin paikallisissa sarjoissa vuonna 1989. 15. marraskuuta 2005 hän tuomitsi ensimmäistä kertaa kansainvälisen ottelun kun Pohjois-Irlanti ja Portugali kohtasivat Belfastissa ystävyysottelussa. Webb tuomitsi kaksi ottelua EM-kisoissa 2008. Hän tuomitsi vuoden 2010 Jalkapallon maailmanmestaruuskisojen loppuottelun ja vuoden 2010 Mestarien liigan loppuottelun. Hän oli tuomarina myös vuoden 2012 EM- kisoissaJalkapallon EM-kisojen erotuomarit nimetty. Brasilian MM-kisoissa 2014 hän tuomitsi Kolumbian ja Norsunluurannikon välisen alkulohko-ottelun sekä neljännesvälieräottelun Brasilia–Chile. Suomalaisittain kiinnostavasti Webb oli tuomitsemassa ratkaisevaa Metz–HJK -ottelua, josta HJK eteni historiallisesti mestarien liigan lohkovaiheeseen vuonna 1998. Webb esiintyi yhdessä päärooleista vuonna 2009 valmistuneessa dokumenttielokuvassa Tapa tuomari!, jossa seurattiin vuoden 2008 EM-kilpailujen erotuomarien toimintaa kentällä ja sen ulkopuolella. Elokuussa 2014 Webb ilmoitti lopettavansa 25 vuotta kestäneen tuomariuransa. == Yksityiselämä == Siviilissä Howard Webb toimi aiemmin poliisikersanttina (ylikonstaapeli) Sheffieldissä. Hänelle myönnettiin Brittiläisen imperiumin ritarikunnan jäsenen (MBE) arvonimi 2010. == Lähteet == == Aiheesta muualla == Luokka:Englantilaiset jalkapallotuomarit Luokka:Poliisit Luokka:Vuonna 1971 syntyneet Luokka:Elävät henkilöt
Nathalie Baye

Nathalie Baye (s. 6. heinäkuuta 1948) on ranskalainen näyttelijä. Hän on voittanut työstään neljä César-palkintoa vuosina 1981, 1982, 1983 ja 2006. Hänelle on lisäksi myönnetty Venetsian elokuvajuhlilla Volpi Cup. Bayen läpimurtoelokuva oli François Truffaut'n ohjaama Amerikkalainen yö. Baye sai Johnny Hallydayn kanssa Laura-tyttären vuonna 1983, joka on nyt itsekin näyttelijä. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1948 syntyneet Luokka:Elävät henkilöt
Laura Smet

Laura Smet (s. 15. marraskuuta 1983 Neuilly-sur-Seine, Pariisi) on ranskalainen näyttelijä. Hän on Johnny Hallydayn ja Nathalie Bayen tytär. Hänet palkittiin vuonna 2004 Prix Romy Schneiderilla. == Filmografia == * Les corps impatients (2003) * La femme de Gilles (2004) * Morsiusneito (La demoiselle d’honneur, 2004) * Le passager de l’été (2006) * UV (2007) * L’heure zéro (2007) * Sang froid (2007) * Crosse (2007) * La frontière de l’aube (2008) * Yves Saint Laurent (2014) * Suojelijat (Les Gardiennes, 2017) == Lähteet == == Aiheesta muualla == * * Luokka:Ranskalaiset näyttelijät Luokka:Ranskanbelgialaiset Luokka:Vuonna 1983 syntyneet Luokka:Elävät henkilöt
Manuel Mejuto González

Manuel Enrique Mejuto González (s. 16. huhtikuuta 1965 La Felguera, Oviedon maakunta, Espanja) on entinen espanjalainen jalkapalloerotuomari. == Ura == Mejuto González teki debyyttinsä Segunda Divisiónissa 4. syyskuuta 1994 ja Primera Divisiónissa 16. syyskuuta 1995, ja hän on sittemmin tuominnut yli 200 Espanjan pääsarjan ottelua.Arbitros LFP. Viitattu 20.6.2008.Arbitros LFP. Viitattu 20.6.2008. Espanjan suurin urheilulehti Marca valitsi Mejuto Gonzálezin vuosina 2002, 2003 ja 2004 Primera Divisiónin parhaaksi erotuomariksi (Guruceta). Kansainvälisenä erotuomarina Mejuto González on toiminut vuodesta 1999 lähtien.Referees FIFA. Viitattu 20.6.2008. Hän on tuominnut yli 30 Mestarien liigan ottelua,Manuel Mejuto González Weltfussball. Viitattu 20.6.2008. joista huomattavimpana kauden 2004–2005 loppuottelu Milan–Liverpool,Liverpool triumph in Turkey UEFA. Viitattu 20.6.2008. sekä useita EM- ja MM-karsintaotteluita. Vuoden 2004 EM-kilpailuissa hän tuomitsi alkulohko-ottelut Tanska–Italia ja Alankomaat–Tšekki. Samana vuonna hän tuomitsi myös kansainvälisen jalkapalloliiton satavuotisjuhlaottelun, jossa kohtasivat Ranska ja Brasilia.Mejuto González: ”It will be an unforgettable moment” FIFA. Viitattu 20.6.2008. Mejuto Gonzálezin oli määrä ottaa osaa vuoden 2006 MM-kilpailuihin, mutta hänet hyllytettiin kuukausi ennen turnausta, kun hänen avustavat erotuomarinsa eivät läpäisseet kuntotestejä. Tilalle valittiin Luis Medina Cantalejo.23 referees from 21 countries FIFA. Viitattu 20.6.2008. Paluun arvokilpailuihin Mejuto González teki vuoden 2008 EM-kilpailuissa, jossa hän on yksi 12:sta erotuomarista. Hänen avustajinaan turnauksessa toimivat Juan Carlos Yuste Jiménez ja Jesús Calvo Guadamuro.Referees named for UEFA EURO 2008™ UEFA. Viitattu 20.6.2008. == Lähteet == == Aiheesta muualla == * Manuel Mejuto Gonzálezin erotuomaritilastot Weltfussball-sivustolla Mejuto Gonzalez, Manuel Mejuto Gonzalez, Manuel Mejuto Gonzalez, Manuel
Shareeka Epps

Shareeka Epps (s. 11. heinäkuuta 1989) on yhdysvaltalainen näyttelijä. Hän on esiintynyt muiden muassa elokuvissa Half Nelson (2006) ja Aliens vs. Predator 2 (2007). Vuonna 2007 Epps esitti myös roolin Neal Cassadysta tehdyssä elokuvassa, jonka ohjasi Noah Buschel. == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt
National Institutes of Health

National Institutes of Health (NIH) eli Yhdysvaltain terveysvirasto on viranomainen, joka toimii Yhdysvaltain liittovaltion terveysministeriön alaisena (Department of Health and Human Services). NIH vastaa 28 prosentista Yhdysvalloissa tehdyn lääketieteellisen tutkimuksen rahoituksesta, ja se on maailman suurin valtiollinen tutkimusrahoittaja. NIH:n päätoimipaikka on Bethesdassa Marylandissa. NIH paitsi rahoittaa, myös tekee itse tutkimusta, ja se koostuu noin 27 tutkimuskeskuksesta. 80 prosenttia rahoituksesta myönnetään hankekohtaisina avustuksina, loput käytetään NIH:n omaan laajaan tutkimustoimintaan. NIH rahoittaa myös ulkomaisia tutkimushankkeita, edellyttäen että tutkimusta ei voida tehdä Yhdysvalloissa. Virastoa on vuodesta 2009 lähtien johtanut lääkäri ja geneetikko Francis Collins, jonka nimitti presidentti Barack Obama. ==Katso myös== *Markku Linnoila *National Institute of Mental Health == Lähteet== *Uppsala universitet:National Institutes of Health, NIH (USA) === Viitteet === == Aiheesta muualla == * US, Department of Health and Human Services. Fiscal Year 2015. National Institutes of Health - Volume I. Overview (pdf, sis. esim. organisaatiokaavio yksikköineen, yms) (nih.gov) * About NIH (nih.gov) *
Hammer Smashed Face

Hammer Smashed Face on yhdysvaltalaisen death metal -yhtye Cannibal Corpsen ensimmäinen EP, joka julkaistiin vuonna 1993 Metal Blade Recordsin kautta. Hammer Smashed Face on yksi Cannibal Corpsen tunnetuimmista kappaleista, joka esiintyi myös elokuvassa Ace Ventura – lemmikkidekkari. Sanoitukset kertovat miehestä, jonka toinen persoonallisuus ajaa hänet hulluksi ja hän alkaa tappaa ihmisiä vasaralla. Adult Swimin Metalocalypse-sarja viittaa toistuvasti Hammer Smashed Face -kappaleeseen, sekä muihin Cannibal Corpsen kappaleisiin. Yhdessä jaksossa eräs hahmoista kuolee, kun häntä lyödään kasvoihin samanlaisella vasaralla, kuin Hammer Smashed Facen kansikuvassa. == Kappaleet == EP-versio # # # # # Singleversio # # # ==Kokoonpano== * Chris Barnes - laulu * Jack Owen- kitara * Bob Rusay - kitara * Alex Webster - bassokitara * Paul Mazurkiewicz - rummut == Lähteet == == Aiheesta muualla == * * Luokka:Vuoden 1993 albumit Luokka:Cannibal Corpsen albumit Luokka:Vuoden 1993 kappaleet
Asetyyli

Asetyyli on etaanihapon asyyliryhmä (etanoyyliryhmä, CH3CO). Asetyyliryhmässa metyyliryhmä ja karbonyyliryhmä ovat liittyneet yhteen yksinkertaisella kovalenttisella sidoksella (–COCH3). Asetyyliryhmä esiintyy monien orgaanisten yhdisteiden rakenteissa, kuten välittäjäaine asetyylikoliinissa, asetyylikysteiinissä, parasetamolissa ja asetyylisalisyylihapossa (tunnetaan paremmin aspiriinina). Asetyyliryhmästä voidaan käyttää lyhennettä Ac, kuten alla olevassa sykloheksyyliasetaatissa: Lyhennettä Ac ei kuitenkaan tule sekoittaa alkuaine aktiniumiin. Asetyylikloridista (CH3COCl) saadaan Lewisin hapoilla asetyylikationi (asyliumkationi), jossa positiinen varaus on delokalisoitunut karbonyyliryhmän hiilen ja hapen välille: == Lähteet == Luokka:Funktionaaliset ryhmät Luokka:Esterit
Morna Hooker

Morna Dorothy Hooker (s. 1931) on brittiläinen teologi. Hän on perehtynyt tutkimustyössään Uuteen testamenttiin ja sen henkilöihin, muiden muassa Paavaliin. Hän on julkaissut näitä aiheita koskien useita kirjoja. Hooker opiskeli Bristolin yliopistossa ja toimi vuosina 1976–1998 Cambridgen yliopistossa Lady Margaretin teologian professorina. Hän on metodisti. == Lähteet == == Aiheesta muualla == * Researchgate: Morna Hookerin julkaisut (englanniksi) Luokka:Brittiläiset teologit Luokka:Brittiläiset professorit Luokka:Cambridgen yliopiston professorit Luokka:Vuonna 1931 syntyneet Luokka:Elävät henkilöt
Max Pirkis

Max William R. Pirkis (s. 6. tammikuuta 1989 Lontoo) on brittiläinen näyttelijä. Hän tuli tunnetuksi roolistaan elokuvassa Master and Commander: Maailman laidalla (2003). Vuosina 2005–2007 hän esiintyi televisiosarjassa Rooma. Pirkis voitti vuonna 2004 Young Artist -palkinnon. == Aiheesta muualla == * Luokka:Brittiläiset näyttelijät Luokka:Vuonna 1989 syntyneet Luokka:Elävät henkilöt
Chris Larkin

Christopher ”Chris” Larkin (alun perin Stephens; s. 19. kesäkuuta 1967) on brittiläinen näyttelijä. Hän syntyi Lontoossa Maggie Smithin ja Robert Stephensin poikana. Hän vaihtoin nimensä koska halusi ottaa etäisyyttä kuuluisista vanhemmistaan. Hän otti uuden sukunimensä suosikkirunoilijaltaan Philip Larkinilta. Näyttelijä Toby Stephens on hänen veljensä ja näyttelijä Patricia Quinn äitipuolensa. Larkin opiskeli London Academy of Music and Dramatic Artissa josta valmistui vuonna 1992. Hänet tunnetaan esimerkiksi elokuvasta Master and Commander: Maailman laidalla (2003) ja minisarjasta Hitler – pahuuden nousu (2003). == Lähteet == == Aiheesta muualla == * Luokka:Brittiläiset näyttelijät Luokka:Vuonna 1967 syntyneet Luokka:Elävät henkilöt
Mikko Blomqvist

Mikko Blomqvist (s. 1990) on suomalainen uimari, joka on edustanut ÅSK:n uintiklubia. Hän voitti vuonna 2008 pitkän radan Suomen-mestaruuskilpailuissa Espoonlahdessa kultaa 400 metrin sekauinnissa ja sijoittui pronssille 200 metrin selkäuinnissa. Vuonna 2009 hän saavutti samat mitalit 25 metrin altaan SM-kilpailuissa Oulussa. == Ennätykset == === Pitkä rata (50 m)=== *400 metrin sekauinti: 4:29,33 *200 metrin sekauinti: 2:12,19 *200 metrin perhosuinti: 2:19,76 *100 metrin perhosuinti: 1:04,06 *50 metrin perhosuinti: 27,15 *200 metrin selkäuinti: 2:12,39 *100 metrin selkäuinti: 1:01,72 *50 metrin selkäuinti: 29,85 *400 metrin vapaauinti: 4:18,29 == Lähteet == == Aiheesta muualla == *Turun uintiklubi Luokka:Suomalaiset uimarit Luokka:Vuonna 1990 syntyneet Luokka:Elävät henkilöt
Kevin McKidd

Kevin McKidd (s. 9. elokuuta 1973 Elgin, Skotlanti) on brittiläinen näyttelijä. Hänet tunnetaan esimerkiksi televisiosarjoista Rooma, Greyn anatomia ja Journeyman sekä elokuvista Trainspotting (1996), Dog Soldiers (2002), Nicholas Nicklebyn elämä ja seikkailut (2002), Nuori Hannibal (2007), Rakastunut bestman (2008), Percy Jackson: Salamavaras (2010) ja Tulppaanikuume (2017). McKidd antoi äänensä Call of Duty: Modern Warfare 2 -videopelin "Soap" MacTavishille. McKidd syntyi, varttui ja opiskeli Skotlannissa. == Aiheesta muualla == * Luokka:Brittiläiset näyttelijät Luokka:Vuonna 1973 syntyneet Luokka:Elävät henkilöt
Ray Stevenson

George Raymond ”Ray” Stevenson (25. toukokuuta 1964 Lisburn, Pohjois-Irlanti – 21. toukokuuta 2023) oli brittiläinen näyttelijä, joka tunnetaan muun muassa televisiosarjasta Rooma. Hän on esiintynyt myös useissa elokuvissa, kuten Lentämisen teoria (1998), Kuningas Arthur (2004), Punisher: War Zone (2008), Friikkisirkus: Vampyyrin oppipoika (2009), Thor (2011) ja Big Game (2014). == Yksityiselämä == Stevenson syntyi Pohjois-Irlannissa. Hän meni vuonna 1997 naimisiin näyttelijä Ruth Gemmellin kanssa. Pari erosi kahdeksan avioliittovuoden jälkeen, ja Stevenson aloitti uuden suhteen, josta syntyi 24. joulukuuta 2007 hänen ensimmäinen lapsensa. == Lähteet == == Aiheesta muualla == * * * Luokka:Brittiläiset näyttelijät Luokka:Vuonna 1964 syntyneet Luokka:Vuonna 2023 kuolleet
Polly Walker

Polly Walker (s. 19. toukokuuta 1966 Warrington, Cheshire ) on brittiläinen näyttelijä. Walker teki ensimmäisen merkittävän televisioroolinsa vuonna 1990 näytellessään nimiroolia sarjassa Lorna Doone. Hänen ensimmäinen elokuvaroolinsa oli vuoden 1991 elokuvassa Kabuto. Vuodesta 2005 vuoteen 2007 Walker näytteli Atiaa televisiosarjassa Rooma, josta hän sai Golden Globe -ehdokkuuden vuonna 2006. Hän on näytellyt myös teatterissa. == Lähteet == Luokka:Brittiläiset näyttelijät Luokka:Vuonna 1966 syntyneet Luokka:Elävät henkilöt
John Holter

John Holter (1. huhtikuuta 1916 – 22. joulukuuta 2003) oli yhdysvaltalaisessa lukkotehtaassa työskennellyt mies, jonka pojalla Charles Case "Casey" Holterilla oli syntyessään 7. marraskuuta 1955 vakava spina bifida. Pian syntymän jälkeen hän sai aivokalvontulehduksen, ja hänen päänsä laajeni nopeasti. Vanhemmille ilmoitettiin, että hänellä oli vesipää eli hydrokefalus. Holterin poikaa hoidettiin Philadelphiassa, jossa kirurgit Spitz ja Nulsen olivat jo esitelleet menetelmän, jolla neste voidaan saada pois aivoista. Tarvittiin vain halpa ja kätevä läppä, joka pitäisi virtauksen suunnan oikeana ja aivopaineen normaalina. Holter huomasi sattumalta, että silikonista valmistettu yksisuuntainen venttiili olisi käyttökelpoinen. Sitä ennen oli jo tehty yksi yritys, jossa potilaana ollut poika kuoli. Kun laitetta oli kehitetty sopivaksi lääketieteelliseen käyttöön, se patentoitiin. Tohtori Spitz ja John Holter perustivat suntteja valmistavan yrityksen. Vaikka Holter oma poika poika ehti saada parantumattoman vamman ja kuoli muutaman vuoden kuluttua, laitetta on 1950-luvun jälkeen käytetty menestyksekkäästi. ==Lähteet== *Mind Hacks.com Luokka:Yhdysvaltalaiset keksijät Luokka:Vuonna 1916 syntyneet Luokka:Vuonna 2003 kuolleet
Kenneth Cranham

Kenneth Cranham (s. 12. joulukuuta 1944) on brittiläinen näyttelijä. Skotlantilainen Cranham syntyi Dunfermlinessä, Fifen alueella. Hän on esiintynyt muiden muassa elokuvissa Hellbound: Hellraiser II (1988) ja Layer Cake – diilerin käsikirja (2004). Hänellä oli rooli myös televisiosarjassa Rooma. == Aiheesta muualla == * Luokka:Brittiläiset näyttelijät Luokka:Vuonna 1944 syntyneet Luokka:Elävät henkilöt
Lindsay Duncan

Lindsay Vere Duncan (s. 7. marraskuuta 1950 Edinburgh) on skotlantilainen näyttelijä. Hän on voittanut teatterirooleistaan muiden muassa Tony- ja Drama Desk -palkinnot. Bratislavan elokuvajuhlilla hän sai parhaan naispääosan palkinnon elokuvasta AfterLife (2003). Pääosastaan elokuvassa Le Week-End (2013) hänet palkittiin British Independent Film Awards -gaalassa. Lisäksi hän on ollut kolmesti ehdolla Baftan saajaksi: tv-sarjoista G.B.H. (1991), Valokuvien vangit (1999) ja Sukupuu (2001). Duncan on näytellyt myös televisiosarjoissa Rooma (2006), Eksyin Jane Austenin maailmaan (2008), Ontto kruunu (2012). Duncan on naimisissa näyttelijä Hilton McRaen kanssa. ==Elokuva- ja televisiorooleja== * Grown-Ups (1980) * Loose Connections (1983) * Prick Up Your Ears (1987) * Yhden rakkaudenyön tähden (Manifesto, 1988) * Body Parts (1991) * The Reflecting Skin – lapsuuden loppu (1991) * Vuosi Provencessa (A Year in Provence, tv-minisarja, 1993) * Kasvattitytön tarina (Mansfield Park, tv-minisarja, 1999) * Valokuvien vangit (Shooting the Past, tv-minisarja, 1999) * Sukupuu (Perfect Strangers, tv-minisarja, 2001) * Toscanan auringon alla (Under the Tuscan Sun, 2003) * The Queen of Sheba’s Pearls, (2004) * Rooma (Rome, 2006) * Eksyin Jane Austenin maailmaan (Lost in Austen, tv-minisarja, 2009) * Rudy & Margot (Margot, 2009) * Margaret (tv- elokuva, 2009) * Ontto kruunu (The Hollow Crown, tv-sarja, 2012) * Le Week-End (2013) * Oli aikakin (About Time, 2013) * Birdman (2014) * Liisan seikkailut peilimaailmassa (Alice Through the Looking Glass, 2016) * Agatha Christie: Tuijottava katse, 2012 == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Tony-palkinnon saajat Luokka:Vuonna 1950 syntyneet Luokka:Elävät henkilöt
Kerry Condon

Kerry Condon (s. 4. tammikuuta 1983 Thurles, Tipperaryn kreivikunta) on irlantilainen näyttelijä. Hänen roolejaan ovat muun muassa Octavia draamasarjassa Rooma (2005–2007), Stacey Ehrmantraut rikossarjassa Better Call Saul (2015–2022) ja Perjantai lukuisissa Marvel Cinematic Universen elokuvissa. Hän on myös nuorin Royal Shakespeare Companyn Hamlet-tuotannossa Ofeliaa esittänyt näyttelijä. Condon on myös tehnyt yhteistyötä Martin McDonaghin kanssa näytelmissä Inishmoren luutnantti (2001) ja Inishmaanin rampa (2009) sekä elokuvissa Three Billboards Outside Ebbing, Missouri (2017) ja The Banshees of Inisherin (2022). Viimeksi mainitusta Condon on ehdolla parhaan naissivuosan Oscar-palkintoon. Condon on myös esiintynyt muun muassa elokuvissa Ned Kelly (2003), This Must Be The Place (2011) ja Dom Hemingway (2013) sekä televisiosarjoissa Luck (2011–2012), The Walking Dead (2013–2014) ja Ray Donovan (2019–2020). == Lähteet == == Aiheesta muualla == * Luokka:Irlantilaiset näyttelijät Luokka:Vuonna 1983 syntyneet Luokka:Elävät henkilöt
Louis Leterrier

thumb|Louis Leterrier vuonna 2008. Louis Leterrier (s. 17. kesäkuuta 1973 Pariisi) on ranskalainen näyttelijä ja elokuvaohjaaja. Hänet tunnetaan kansainvälisesti elokuvista The Transporter (2002), Transporter 2 (2005), Danny the Dog (2005), The Incredible Hulk (2008), Titaanien taistelu (2010) ja Suuri puhallus (2013). Leterrier voitti lyhytelokuvillaan palkintoja jo kotimaassaan. Muutettuaan Yhdysvaltoihin hän opiskeli elokuva-alaa New Yorkin yliopistossa.Tribute.ca: Louis Leterrier Biography == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset elokuvaohjaajat Luokka:Vuonna 1973 syntyneet Luokka:Elävät henkilöt
Kuninkaanlähde (Kankaanpää)

Kuninkaanlähde on Kankaanpäässä Satakunnan maakunnassa sijaitseva lähde, virkistysalue ja matkailukeskus. Kuninkaanlähde sijaitsee Hämeenkankaalla noin kahdeksan kilometrin päässä kaupungin keskustasta. Kuninkaanlähde sai nykyisen nimensä vuonna 1752 tapahtuneen Kuningas Aadolf Fredrikin vierailun jälkeen. Kuningas pysähtyi helteisenä päivänä 17. heinäkuuta seurueineen lähteelle syömään ja levähtämään. Vierailu oli sen aikaisessa Suomessa suuri tapaus, koska edellisestä kuningasvierailusta oli jo kulunut useita vuosikymmeniä. Paikalla on vierailusta kertova muistokivi. Kuninkaanlähde on ollut kuitenkin jo vuosisatoja aikaisemminkin merkittävä pysähdyspaikka eränkävijöille ja matkustavaisille. Matkailutoiminta Kuninkaanlähteellä aloitettiin jo 1800-luvulla. Paikalla vieraili runsaasti sekä koti- että ulkomaisia vieraita. 1930-luvulla Kuninkaanlähteelle rakennettiin vieläkin toiminnassa oleva hotelli ja 1960-luvulla maauimala. Vuonna 1989 SF-Caravan Satakunta rakensi paikalle leirintäalueen. Alueella on nykyään muun muassa ympärivuotiseen käyttöön tarkoitettu sauna- ja huoltorakennus kioskeineen, uima-allas ja vesiliukumäki, pienoisgolfrata, tanssikatos sekä rantalentopallokenttä. Lisäksi alueelta lähtee useita ulkoilu- ratsastus- ja moottorikelkkareittejä. Lähteen virtaama on noin 10 000 kuutiometriä vuorokaudessa ja se on yksi Suomen runsasvetisimmistä lähteistä.Kuninkaanlähde ==Lähteet== *Kankaanpää- info/Kuninkaanlähde *Kankaanpään kaupunginmuseo *SF-Caravan Satakunta ===Viitteet=== ==Aiheesta muualla== Luokka:Kankaanpään luonto Luokka:Suomen lähteet Luokka:Lassilanjoen valuma-alue Luokka:Satakunnan nähtävyydet Luokka:Suomen luonnonnähtävyydet Luokka:Satakunnan maakunnan entiset taajamat
Diena

Diena () oli latvialainen sanomalehti joka lopetettiin 2009. Lehden omisti aiemmin ruotsalainen Bonnier, joka kuitenkin myi lehden ja sen sisarlehden Diena Bizness kesällä 2009 luxemburgilaiselle sijoitusyhtiölle Nedela S. A.:lle, jonka taustalla oli tuntematon omistaja. Ostajaksi ilmoittautui vihdoin kuukausien kuluttua brittiläinen Rowlandin miljonäärisuku, mutta epäillään, että todellinen ostaja ei edelleenkään ole tiedossa. Lehti perustettiin 1991 Latvian itsenäistyttyä. Se oli Latvian ainoa länsimaistyylinen kriittisesti kirjoittava sanomalehti. Sen linja oli liberaali ja suvaitseva. Lehti oli ainoa latvialainen sanomalehti, jolla oli kokopäivätoiminen Brysselin kirjeenvaihtaja. Se kannatti Latvian jäsenyyttä Euroopan unionissa keinona vahvistaa Latvian itsenäisyyttä. Toukokuussa 2001 Diena ilmoitti, että se ei noudata seitsemän latvialaisen sanomalehden ja yhden radioaseman allekirjoittamaa hyvää lehtimiestapaa, vaan sillä on omansa.Freemedia.at Omistajanvaihdoksen jälkeen toimittajia ryhdyttiin erottamaan ja osa erosi lokakuussa itse. Lehti oli ollut voitollinen perustamisestaan 23. lokakuuta 1990 lähtien ja sen tilauskanta oli kasvussa, mutta se tuotti tappiota vuonna 2008, ja sen jälkeen Bonnier luopui siitä. Lehden päätoimittaja oli lakkautusvaiheessa Nellija Ločmele.Cita Diena. Googlen cache-tallennus lokakuussa 2014. Lehden entinen toimituskunta on erottamisen jälkeen perustanut ilmaisen verkkolehden Cita Dienan. ==Lähteet== ==Aiheesta muualla== *Cita Dienan sivusto *Diena luokka:Latvialaiset sanomalehdet
Bruno Alves

Bruno Eduardo Regufe Alves (s. 27. marraskuuta 1981 Póvoa de Varzim, Portugali) on portugalilainen jalkapalloilija, pelipaikaltaan keskuspuolustaja. Hän edustaa kreikkalaista Apollon Smyrnistä. Alves teki ensiesiintymisensä Portugalin A-maajoukkueessa vuonna 2007. Hän oli mukana EM- kilpailuissa 2008, 2012, 2016 sekä MM-kilpailuissa 2010, 2014 ja 2018, joista viimeksi mainitussa hän ei saanut peliaikaa. Hän voitti Euroopan-mestaruuden vuonna 2016. == Saavutukset == :Päivitetty 24. kesäkuuta 2020. Porto * Primeira Liga (4): 2005–2006, 2006–2007, 2007–2008, 2008–2009 * Portugalin cup (3): 2005–2006, 2008–2009, 2009–2010 * Supertaça Cândido de Oliveira (2): 2006, 2009 Zenit Pietari * Venäjän liiga (2): 2010, 2011–2012 Fenerbahçe * Turkin Superliiga: 2013–2014 * Turkin supercup: 2014 Portugalin maajoukkue * Euroopan-mestaruus: 2016 == Lähteet == == Aiheesta muualla == Luokka:Portugalilaiset jalkapalloilijat Luokka:Jalkapallon Euroopan mestarit Luokka:Vuonna 1981 syntyneet Luokka:Elävät henkilöt
Skinny Rover

Skinny Rover (in D-Major) on Kyyria-yhtyeen single vuodelta 1995. Kappale Skinny Rover (in D-Major) on täysin uudelleen sovitettu versio kappaleesta Skinny Rover. Kappale One Day on laajennettu versio kappaleesta In the Night, joka löytyy piiloraitana yhtyeen ensimmäiseltä täyspitkältä levyltäYhtyeen viralliset kotisivut SpineFarmin sivustolla . Levyn tuotti Kyyria ja Timo Löyvä, joka on muun muassa soittanut kitaraa Kolmas Nainen-yhtyeessä. Kannen kuva on, kuten yhtyeen aikaisemman singlen, Pekka Beloffin tuottama. == Uudelleenjulkaisut == Kappale Skinny Rover (in D-Major) julkaistiin uudelleen yhtyeen viimeisellä julkaisulla. Yhtyeen viimeiseksi jäänyt julkaisu -- Blessed Ravings Remastered vuonna 1998 -- sisälsi yhtyeen koko ensimmäisen täyspitkän levyn Blessed Ravings kokonaisuudessaan. Levylle oli lisätty yhtyeen singlekappaleita, jättäen julkaisematta ainoastaan tällä singlellä julkaistu kappale One Day. == Kappaleet == # # == Kokoonpano == * Gas Lipstick – rummut * Dick Domestic Blues MF – koskettimet * Nico Etelämäki – basso * Mig Masta Tanner – kitara * Ville Tuomi – laulu == Lähteet == == Aiheesta muualla == * Singlen arvostelu Luokka:Vuoden 1995 kappaleet Luokka:Kyyrian kappaleet
Aaron Fotheringham

Aaron Fotheringham (s. 8. marraskuuta 1991 Las Vegas Nevada Yhdysvallat) on yhdysvaltalainen pyörätuoliurheilija, joka tekee rullalautailusta ja BMX- pyöräilystä mukailtuja temppuja. 14-vuotiaana Fotheringham oli omien sanojensa mukaan ensimmäinen ihminen, joka on onnistunut tekemään takaperinvoltin pyörätuolilla.Aaron Fotheringham: Wheelchair Backflip Fotheringhamilla on meningomyeloseele. Hän on käyttänyt pyörätuolia kolmevuotiaasta, ja vaikka hän käyttikin pienenä kyynärsauvoja, hän on kahdeksanvuotiaasta asti käyttänyt pyörätuolia kokoaikaisesti. Hän katseli veljensä BMX-pyöräilyä, ja kerran veli käski hänen kokeilla pyörätuolilla samaa. Aaron kokeili ja innostui.reviewjournal.com, Living, On the Edge: Hot Hän kilpailee Vegas Am Jam -sarjassa skeittipuistokilpailuissa yleensä BMX-pyöräilijöitä vastaan ja on sijoittunut neljänneksi Sunny Springs Skate Parkissa 2006Red Bull Vegas Am Jam, Team AmJam, Aaron . Fotheringham suosittelee samankaltaisten temppujen tekijöitä käyttämään kypärää. Hän on satuttanut muun muassa kyynärpäänsä temppuja tehdessään ja käyttää aina suojavarusteita. Uusia temppuja hän kokeilee ensin pehmusteilla. Tempuissa käytettävä pyörätuoli on myös valittu siten, että se pehmentää alastuloa.WHEELCHAIR: Wheelchairs, Wheelchair Ramps, Wheelchairs Accessories and Wheelchair Sports ==Lähteet== *An interview with Aaron Fotheringham *Fotheringham's page at the Vegas Am Jam site *An article about Fotheringham *A video of Fotheringham backflipping ===Viitteet=== Luokka:Yhdysvaltalaiset vammaisurheilijat Luokka:Vuonna 1991 syntyneet Luokka:Elävät henkilöt
Aino Miettinen

Aino Miettinen (14. lokakuuta 1885 – 19. lokakuuta 1980) oli Helsingin Diakonissalaitoksen sisar ja kehitysvammalaitos Rinnekodin perustaja. Aino Miettinen oli merkittävä Suomen kehitysvammahuollon uudistaja perustaessaan Diakonissalaitoksen yhteyteen ensimmäisen kehitysvammaisille suunnatun hoitokodin vuonna 1927. Vierailtuaan Kaiserswerthissä Saksassa Diakonissalaitoksen lähettämänä vuonna 1917 hän toi Suomeen uudistetun kehitysvammahuoltomallin joka korosti ennen kaikkea hoidettavan kykyä oppia ja tehdä työtä kukin kykynsä mukaisesti. Hän toimi Rinnekodin johtajattarena aina vuoteen 1959. Eläkkeelle jäätyään Miettinen jäi asumaan Rinnekotiin Muistola- nimisen rakennuksen pohjoispäässä olevaan huoneistoon, josta hän seurasi hyvin tarkasti Rinnekodin elämää vielä eläkevuosinaankin aina elämänsä loppuun asti. Kehitysvammaliitto on jakanut vuodesta 1992 Aino Miettinen -tunnustuspalkintoa. == Kirjallisuutta == * Martti-pojasta se alkoi: Rinnekodin vaiheita vuosilta 1927–1957. Helsinki: Kirjapaja, 1976. ISBN 951-621-169-0 * Palo, Jorma – Palo, Leena-Maija: Sisar Aino. Helsinki: WSOY, 1980 (2. painos 1981). ISBN 951-0-10103-6 == Lähteet == == Aiheesta muualla == * * * Luokka:Sosiaalityön kehittäjät Luokka:Suomalaiset yhteiskunta-aktivistit Luokka:Diakonissat Luokka:Vuonna 1885 syntyneet Luokka:Vuonna 1980 kuolleet
Frank Tipler

Frank Jennings Tipler III (s. 1. helmikuuta 1947) on matemaattisen fysiikan professori Tulanen yliopistossa, New Orleansissa. Hän valmistui kandidaatiksi (B.Sc.) fysiikka pääaineenaan Massachusetts Institute of Technologysta vuonna 1969. Vuonna 1976 hän väitteli tohtoriksi University of Maryland, College Park -yliopistosta. Hän on ollut Tulanen yliopiston professori vuodesta 1981. Frank Tipler on tunnettu muun muassa Omegapiste-teoriastaan, jonka sepitti ensimmäisenä ranskalainen jesuiitta Pierre Teilhard de Chardin (1881–1955). Tipler sanoo gravitaation romahduksen loppua, kosmologian suurta rysäystä omegapisteeksi. == Teoksia == * * ==Aiheesta muualla== * Tiplerin kotisivu. Luokka:Yhdysvaltalaiset fyysikot Luokka:Vuonna 1947 syntyneet Luokka:Elävät henkilöt
Andersenin lentotukikohta

Andersenin lentotukikohta () on Yhdysvaltain ilmavoimien lentotukikohta Guamilla, jota alettiin varustaa 1944 sen jälkeen, kun Yhdysvallat oli vallannut saaren japanilaisilta. == Aiheesta muualla == * luokka:Yhdysvaltain ilmavoimien lentotukikohdat Luokka:Guamin lentoasemat
Riäkkyteatteri

Riäkkyteatteri on Rääkkylässä toimiva ympärivuotinen harrastajateatteri, joka aloitti toimintansa vuonna 1993. Sitä ylläpitää Riäkkyteatteriyhdistys r.y. jonka piiriin kuuluu myös muitakin paikallisia teatteriryhmiä kuten lasten teatteriryhmä Sekamelska sekä nuorisoteatteri Rääbäleet. Vuoden 2005 alussa kiteeläinen nuorisoteatteriryhmä Polento liittyi Riäkkyteatteriyhdistyksen piiriin ja siirtyi sitten kiteeläisen Kyläparin Myllyteatterin siipien alle. Koko toimintansa ajan Riäkkyteatteriyhdistyksen alaiset teatteriryhmät ovat toimineet Keski-Karjalan Kansalaisopiston alaisina opintoryhminä. Riäkkyteatteri on valmistanut toimintansa aikana 36 tuotantoa, joista 16 on opiston ulkopuolisia tuotantoja. On tehty muun muassa Minna Canthin Työmiehen vaimo, Maria Jotunin Miehen kylkiluu, Anna Krogeruksen Kuin ensimmäistä päivää, Anna-Maija Ylimaulan Anna!, Samuel Beckettin Näytelmä ja Askeleet, Mrozekin Avomerellä, Aldo Nicolajn Suolaa ja tupakkaa, Pauli Kallion Maailman vanhin nainen, Dario Fon Kaikki vorot eivät tule varkaisiin, Sisko Istanmäen Liian paksu perhoseksi ja Äiti ja hevonen, Harold Pinterin Yö, Lorcan Yerma, Topeliuksen Lintu sininen, Sinikka Nopolan Mee nyt jo asiaan, Sirkku Peltolan Pikkujättiläinen ja Anouilh’n Orkesteri. Ohjaajina ovat toimineet Olavi Pötsönen, Tellervo Halonen, Marja Tuominen, Sinikka Mokkila, Tarja Jänis ja Kirsi Koskelo. Ryhmä on osallistunut teatterifestivaaleihin muun muassa Liettuan Skapiskisissa, Viron Palamusessa, Saarijärvellä, Seinäjoella ja järjestänyt kansainvälisen Riekuu festivaalin Rääkkylässä, jossa oli mukana ryhmät Liettuasta, Virosta, Latviasta, Venäjän Karjalasta ja Ruotsista ja Riäkkyteatteri. Riäkkyteatterin esitykset ovat pääasiassa koulukeskuksen auditoriossa, jossa on nouseva katsomo, teatterivalot ja äänen toistolaitteet. Joitakin tuotantoja on viety ulos tai kiertueelle. == Aiheesta muualla == * Kotisivut www.riakkyteatteri.net ja facebook/Riäkkyteatteri Luokka:Suomen teatterit Luokka:Rääkkylä
Mäntyharjun Virkistys

Mäntyharjun Virkistys on vuonna 1920 perustettu urheiluseura, johon kuuluu useita eri urheilulajeja.Historiaa Jäseniä seuralla on noin 700.Mäntyharjun Virkistys ==Historiaa== Aluksi lajivalikoima painottui hiihtoon ja yleisurheiluun, vähitellen mukaan tuli myös pesäpallo. 1960-luvulla Virkistys erikoistui palloilun yleisseuraksi, Mäntyharjun Urheilijat -50 keskittyi muihin lajeihin. Lajivalikoima lisääntyi jääkiekolla ja koripallolla. Pesäpallo oli kohonnut paikkakunnan suosituimmaksi palloilulajiksi. 1970-luvulla mukaan tulivat myös tennis ja lentopallo, joista jälkimmäinen sai erityisen hyvän vastaanoton. Myöhemmin pesäpallo, jääkiekko ja lentopallo vakiinnuttivat asemiaan hyvän juniorityön ansiosta. Myöhemmin jääkiekon paikan on vallannut salibandy ja mukaan on tullut myös aerobic. MU-50 yhdistyi Virkistyksen kanssa ja näin ollen esimerkiksi yleisurheilu on MäVin toiminnan alaista. ==Menestys== Lentopallossa vuonna 2007 saavutettiin Suomenmestaruus C-pojissa ja B-tytöt ovat sijoittuneet kaksi kertaa SM-hopealle. MäVittärien valmentaja Timo Ripatti palkittiin Suomen Juniori valmentajana vuonna 2008. Yleisurheilussa Mäntyharjua edustaa urheilija Veera Louhivuori, joka edustaa sekä yleisurheilussa että lentopallossa maajoukkuetta. Mäntyharjun Virkistyksessä panostetaan lasten ja nuorten liikkumiseen ja ohjaukseen. Ykköspesiksen Itä-Länteen vuonna 2024 valittu Jani Hoteila on Mäntyharjun Virkistyksen kasvatti. == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Mäntyharju Luokka:Pesäpalloseurat Luokka:Vuonna 1920 perustetut urheiluseurat
Om Puri

Om Puri OBE (18. lokakuuta 1950 Ambala, Punjab, Intia – 6. tammikuuta 2017 Mumbai, Intia) oli intialainen näyttelijä. Hän esiintyi paitsi kotimaassaan, myös brittiläisissä ja yhdysvaltalaisissa elokuvissa. Puri valmistui National School of Dramasta New Delhissä. Puri sai Intiassa kaksi Filmfare Awards -palkintoa ja kaksi National Film Awards -palkintoa. Intian hallitus myönsi hänelle Padma Shri -palkinnon vuonna 1990. Hänet asetettiin myös Bafta- ehdokkaaksi roolista elokuvassa East Is East (1999). Vuonna 2004 hänestä tehtiin Brittiläisen imperiumin ritarikunnan upseeri. Om Puri kuoli 6. tammikuuta 2017 sydänkohtaukseen. == Valikoitu filmografia == * Kohtalon isku (Sadgati, 1981) * Gandhi (1982) * Disco Dancer (1982) * Debshishu (1985) * Aghaat (1985) * Mirch Masala (1986) * Ilon kaupunki (City of Joy, 1992) * Wolf (1994) * Yön metsästäjät (The Ghost and the Darkness, 1996) * Bilaspurin naiset (Mrityudand, 1997) * My Son the Fanatic (1997) * East Is East (1999) * Pukar (2000) * Valvoja (The Parole Officer, 2001) * Indian (2001) * Koodi 46 (Code 46, 2003) * Yuva (2004) * Dev (2004) * Rang De Basanti (2006) * Don (2006) * Charlie Wilsonin sota (Charlie Wilson’s War, 2007) * Singh Is Kinng (2008) * Delhi-6 (2009) * Dabangg (2010) * Don 2 (2011) * OMG – Oh My God! (2012) * Herkullinen elämä (The Hundred-Foot Journey, 2014) * Tubelight (2017) * Viceroy’s House (2017) == Lähteet == == Aiheesta muualla == * * Luokka:Intialaiset näyttelijät Luokka:Vuonna 1950 syntyneet Luokka:Vuonna 2017 kuolleet
Maria Uljanova

Marija (Maria) Aleksandrovna Uljanova (, o.s. Blank, Бланк; 6. marraskuuta 1835 – 25. kesäkuuta 1916) oli Venäjän vallankumousjohtajan ja Neuvostoliiton perustajan Vladimir Leninin äiti. Maria syntyi kuuden lapsen perheeseen. Perheen isä Aleksandr Blank (alkuaan Israel Blank) oli tunnettu psykologi, taustaltaan juutalainen, joka oli kääntynyt kristinuskoon. Marian suku oli kosmopoliittinen: hänen äidinisänsä oli Pietarin saksalaista sukua, alkujaan Lyypekistä ja äidinäitinsä Pietariin muuttanutta ruotsalaista sukua. Marian äiti Anna Ivanovna Groschopf kuoli 1838 ja isä Aleksandr meni naimisiin vaimonsa sisaren Jekaterina von Essenin kanssa joka kasvatti lapset. He ostivat maatilan Kazanista. Maria sai kotikoulutuksensa. Hän oppi useita kieliä kuten saksaa, ranskaa ja englantia. Myös venäläinen kirjallisuus kuului opetukseen. Vuonna 1863 Maria valmistui opettajaksi ja alkoi työskennellä kansanopetuksessa. Mentyään naimisiin Ilja Uljanovin kanssa, joka oli matematiikan ja fysiikan opettaja, Maria muutti miehensä kanssa Penzaan. Myöhemmin he muuttivat Nižni Novgorodiin ja sieltä Simbirskiin jossa Ilja toimi koulutarkastajana. Marian elämä oli hyvin vaiherikasta. Hänen suurimpia vaikeuksiaan olivat taloudelliset vaikeudet, puolison kuolema vuonna 1886 ja vanhimman pojan Aleksandrin teloitus vuonna 1887, tyttären Olgan kuolema vuonna 1891 ja lasten Vladimirin, Annan, Dimitrin ja Marian pidätykset ja maastakarkotus. Maria kävi tapaamassa maanpaossa ollutta poikaansa Vladimiria kaksi kertaa, Ranskassa kesällä 1902 ja Tukholmassa syksyllä 1910. Luokka:Venäläiset henkilöt Luokka:Vuonna 1835 syntyneet Luokka:Vuonna 1916 kuolleet
Linda Bassett

Linda Bassett (s. 4. helmikuuta 1950 Kent) on brittiläinen näyttelijä. Hänet tunnetaan muun muassa roolista elokuvassa East Is East (1999). Viitattu 6.4.2024. Kyseinen suoritus toi hänelle Bafta-ehdokkuuden ja Valladolidin kansainvälisten elokuvajuhlien parhaan naisnäyttelijän palkinnon. == Lähteet == == Aiheesta muualla == * * Luokka:Brittiläiset näyttelijät Luokka:Vuonna 1950 syntyneet Luokka:Elävät henkilöt
Sarah Lancashire

Sarah Lancashire (s. 10. lokakuuta 1964) on brittiläinen näyttelijä. Hän syntyi Oldhamissa, Lancashiressä, ja valmistui Guildhall School of Music and Dramasta vuonna 1986. Lancashire tuli 1990-luvulla tunnetuksi televisiosarjoista Coronation Street ja Sydän paikallaan. Hän debytoi ohjaajana vuonna 2005 The Afternoon Playssä, josta hän sai parhaan uuden ohjaajan Bafta-ehdokkuuden. Vuodesta 2014 lähtien Lancashire on näytellyt pääroolia rikosdraamasarjassa Happy Valley, varjojen laakso. Helsingin Sanomien Tero Kartastenpää piti Sarah Lancashiren tulkitsemaa ylikonstaapeli Catherine Cawoodia yhtenä kaikkien aikojen parhaista tv-hahmoista, ja saman lehden Leena Virtasen mielestä Lancashire tavoittaa myös keittokirjailija Julia Childistä kertovassa Julia-sarjassa (2022–2023) ”kuusikymppisen naisen monet ulottuvuudet ja positiivisen energian”. Lancashire on naimisissa televisiotuottaja Peter Salmonin kanssa. == Lähteet == ==Aiheesta muualla== Luokka:Brittiläiset näyttelijät Luokka:Vuonna 1964 syntyneet Luokka:Elävät henkilöt